Krakov

**Krakov** (poľ. *Kraków*, IPA [], presnejšie *Stołeczne Królewskie Miasto Kraków*   – Kráľovské hlavné mesto Krakov; ) je druhé najväčšie mesto Poľska. Zároveň je hlavným mestom Malopoľského vojvodstva. Má rozlohu , žije tu 780 981 obyvateľov a v metropolitnej oblasti viac ako 1,7 milióna (2017). Staré mesto je charakteristické početnými historickými stavbami (komplex stredovekých a renesančných budov Starého mesta, hrad Wawel, tržnica Sukiennice). Sídli tu Jagelovská univerzita či Poľská akadémia vied. Metropola južného Poľska leží na hornom toku rieky Visla.

## Dejiny
náhľad|left|Krakowskie Bielany
náhľad|vpravo|Hlavná loď Kostola Božieho Tela
náhľad|vpravo|Teatr Słowackiego
náhľad|vpravo|Rynek główny, Mariánsky kostol
[náhľad|vpravo|[Gotika|Gotický oltár jedného z krakovských kostolov.]]
náhľad|vpravo|Wawelské kaplnky
náhľad|vpravo|Katedrála na Wawelskom návrší

Mesto Krakov vzniklo približne okolo roku 800 ako obranný hrad Vislanov na križovatke obchodných ciest. Koncom 9. storočia bolo mesto súčasťou Veľkej Moravy. V 10. storočí bol vybudovaný hrad Wawel a mesto sa stalo súčasťou Poľska (okolo 999). Od roku 1038 bol Krakov sídelné mesto Poľska. Mesto prekvitalo v 14.&nbsp;–&nbsp;16. storočí, kedy bolo členom hanzy, hlavným a od 1320 korunovačným mestom Poľska s prvou poľskou univerzitou (založenou 1364) a známou výrobou súkna. V roku 1596 sa hlavným mestom stala Varšava, ale Krakov ostal korunovačným mestom. V 17.&nbsp;–&nbsp;18. storočí nastal úpadok mesta. Od roku 1795 mesto patrilo Rakúsku, len v rokoch 1809&nbsp;–&nbsp;1815 bolo súčasťou Varšavského kniežatstva a v rokoch 1815&nbsp;–&nbsp;1846 hlavným mestom Krakovskej republiky. Po potlačení krakovského povstania bolo opäť pričlenené k Rakúsko-Uhorsku. V roku 1914 sa tu organizovali poľské légie. Od roku 1918 je mesto opäť súčasťou Poľska. Po druhej svetovej vojne sa Krakov stal významným priemyselným strediskom Poľska&nbsp;–&nbsp;Nowa Huta je najväčší metalurgický závod v Poľsku.

## Zaujímavé miesta v Krakove
Krakov je jedným z najdôležitejších poľských turistických centier s cennými pamiatkami z rôznych epoch. V Krakove sa nachádza vyše 6 tisíc historických objektov.

* Wawelské návršie:
** Katedrála svätého Václava a svätého biskupa Stanislava (Katedra na Wawelu)
** Kráľovský zámok (Zamek Królewski na Wawelu)
** Dračia diera (Smocza Jama)
* Hlavné námestie
** Bazilika Nanebovzatia najsvätejšej Panny Márie (Kościół Mariacki)
** kostol sv. Vojtecha (kościół św. Wojciecha)
** renesančná trhová hala Sukiennice (Sukiennice w Krakowie)
** radničná veža (Wieża ratuszowa w Krakowie)
** pomník Adama Mickiewicza (Pomnik Adama Mickiewicza)
** pamätné tabule (Tablice pamiątkowe na Rynku krakowskim)
* Ulica Grodzka
* Barbakán
** kostol sv. Ondreja a kláštor sestier Klarisiek (kościół św. Andrzeja i klasztor ss. Klarysek)
* bývalá židovská štvrť Kazimierz
** Synagóga Stara
** Synagóga Izaaka
** Synagóga Kupa
** Synagóga a cintorín Remuh
** Synagóga Tempel
** Synagóga Wysoka
** Synagóga Wolfa Bociana (Poppera) z roku 1620
* Kopce – umelé návršia, mohyly:
** Kopiec Kościuszki
** Kopiec Krakusa
** Kopiec Piłsudskiego
** Kopiec Wandy
* Pevnosti
* Gotický Krakov:
** Kostol a kláštor Dominikánov (Kościół i klasztor Dominikanów)
** Kostol a kláštor Františkánov (kościół i klasztor Franciszkanów)
** Wawelská katedrála (Katedra na Wawelu)
** Mariánsky kostol (kościół Mariacki), z ktorého každú hodinu znie hejnal
** Stredoveké mestské opevnenie
** Gotické kostoly na Kazimierzi:
*** Kostol sv. Kataríny (Kościół św. Katarzyny)
*** Kostol Božieho tela (Kościół Bożego Ciała)
** Kostol sv. Marka (Kościół św. Marka)
** Kostol sv. Kríža (Kościół św. Krzyża)
** Kostol sv. Egídia (Kościół św. Idziego)
** Kostol sv. Barbory (Kościół św. Barbary)
** Radničná veža (Wieża ratuszowa)
** Collegium Maius – najstaršia časť univerzity
** Barbakan
** Floriánska brána (Brama Floriańska)
* Renesančný Krakov
** Žigmundova kaplnka na Waweli (kaplica Zygmuntowska na Wawelu)
** Vila Decjusza (willa Decjusza w Woli Justowskiej)
** prałatówka kościoła Mariackiego
* Barokový Krakov:
** Kostol Misionárov (kościół Misjonarzy na Stradomiu)
** Kostol Bernardínov (kościół Bernardynów na Stradomiu)
** Kostol sv. Petra a Pavla (kościół św. Piotra i Pawła)
** Kostol sv. Martina (kościół św. Marcina)
** Kostol sv. Mikuláša (kościół św. Mikołaja)
** Kostol Premeny Pána (kościół Przemienienia Pańskiego (oo. Pijarów))
** Kostol sv. Floriána (Kościół św. Floriana)
** Kostol Karmelitánsky (kościół Karmelitów na Piasku)
** Kostol sv. Anny (Kościół św. Anny)
** Kostol Zvestovania Panny Márie (kapucínsky) (Kościół Zwiastowania NP Marii, oo. Kapucynów)
** Kostol a kláštor Pavlínov na Skalce (kościół i klasztor Paulinów, na Skałce)
* Krakov v 19. storočí
** Rakovický cintorín zal. 1803 (Cmentarz Rakowicki)
** Krypta zaslúžených na Skalke (Krypta Zasłużonych na Skałce)
** domy Teodora Talovského (kamienice Teodora Talowskiego)
* Ďalšie sakrálne stavby
** Dom Kapituły
** Kostol Matky Božej Snežnej sestier Dominikániek (Kościół MB Śnieżnej, ss. Dominikanek)
** Kostol Srdca Ježišovho, jezuitský (Kościół Serca Jezusowego, oo. Jezuitów)
** Kostol sv. Jána (Kościół św. Jana, ss. Prezentek)
** Kostol sv. Jozefa (Kościół św. Józefa, ss. Bernardynek)
** Kostol sv. Kazimíra (Kościół św. Kazimierza, oo. Reformatów)
** Kostol sv. Norberta (Kościół św. Norberta, ss. Norbertanek)
** Arcibiskupský palác (Pałac Arcybiskupi)

## Administratívne členenie
right|thumb|Mestské časti Krakova

Toto je zoznam mestských častí **Krakov**a.
# Stare Miasto
# Grzegórzki
# Prądnik Czerwony
# Prądnik Biały
# Łobzów
# Bronowice
# Bieńczyce
# Zwierzyniec
# Dębniki
# Łagiewniki
# Swoszowice
# Wola Duchacka
# Prokocim-Bieżanów
# Podgórze
# Czyżyny
# Mistrzejowice
# Grębałów
# Nowa Huta

## Doprava

### Verejná doprava
Verejná doprava je založená na pomerne hustej sieti električiek a autobusových liniek, ktorú dopĺňa niekoľko súkromných operátorov minibusov. Miestne železnice prepájajú niektoré predmestia. Veľká časť historického centra bola upravená na pešiu zónu s rikšami a konskými záprahmi, no zasahuje sem aj električková sieť. 
### Železničná doprava
Železnica prepája mesto s väčšinou poľských miest. Vlaky do Varšavy chodia každú hodinu. Medzinárodné destinácie zahŕňajú Berlín, Budapešť, Prahu, Hamburg, Ľvov, Kyjev a Odesu. Hlavná železničná stanica je mimo Starého Mesta a je dobre prístupná verejnou dopravou.

### Letecká doprava
Krakovské letisko Jána Pavla II. Kraków-Balice (Międzynarodowy Port Lotniczy im. Jana Pawła II Kraków-Balice) na nachádza  západne od mesta. Priame železničné linky prepájajú hlavnú železničnú stanicu Kraków Główny s letiskom a premávajú každých 15 minút. Kapacita letiska sa odhaduje na 1,3 milióna pasažierov, hoci v roku 2006 obslúžilo letisko 2,3 milióna cestujúcich, čo predstavuje 15 percent všetkých prepravených ľudí letecky v Poľsku.

## Univerzity

## Známi rodáci

## Osobnosti spojené s mestom
* Stanisław I. zo Szczepanowa (okolo 1030&nbsp;–&nbsp;1079), katolícky biskup a mučeník, krakovský biskup
* Ján III. Turzo (1437&nbsp;–&nbsp;1508), komorský gróf, obchodník, podnikateľ
* Veit Stoß (poľsky Wit Stwosz) (okolo 1448&nbsp;–&nbsp;1533), sochár, grafik a maliar
* Mikuláš Kopernik (1473&nbsp;–&nbsp;1543), poľsko-nemecký astronóm, filozof, humanista, kanonik v katolíckej cirkvi a ekonóm
* Georg Trakl (1887&nbsp;–&nbsp;1914), rakúsky lyrik a expresionistický básnik
* Oskar Schindler (1908&nbsp;–&nbsp;1974), nemecký továrnik, záchranca 1 200 Židov pred holocaustom
* Czesław Miłosz (1911&nbsp;–&nbsp;2004), básnik, spisovateľ, akademik, a prekladateľ, nositeľ Nobelovej ceny za literatúru
* Ján Pavol II. (1920&nbsp;–&nbsp;2005), 264. pápež, krakovský kardinál a arcibiskup
* Stanisław Lem (1921&nbsp;–&nbsp;2006), filozof, spisovateľ sci-fi literatúry a futurológ
* Wisława Szymborska (1923&nbsp;–&nbsp;2012), poetka, esejistka, literárna kritička a prekladateľka francúzskej literatúry, nositeľka  Nobelovej ceny za literatúru
* Roman Polański (* 1933), režisér, scenárista, filmový a divadelný herec, filmový producent
* Stanislaw Dziwisz (* 1939), krakovský kardinál a arcibiskup, osobný sekretár Karola Wojtylu, neskôr Jána Pavla II.
* Nigel Kennedy (* 1956), britský huslista

## Partnerské mestá

## Referencie

## Iné projekty

*

## Externé odkazy
* oficiálna stránka


Kategória:Mestá v Malopoľskom vojvodstve

Kategória:Hanza
Kategória:Lokality Svetového dedičstva v Poľsku
Kategória:Európske hlavné mestá kultúry
Kategória:Bývalé hlavné mestá
Kategória:Sídla na Visle
Kategória:Univerzitné mestá v Poľsku